Magyar Meteorológiai Társaság

**JEGYZŐKÖNYV**

Választmányi ülés, 2014. november 4. 11:00

1024 Budapest, Kitaibel Pál u. 1. (Országos Meteorológiai Szolgálat, I. emeleti Tanácsterem)

A 11:00 órától kezdődő választmányi ülésen megjelent tagok száma elérte a választmányi tagok 50%+1 főnek megfelelő arányát, így a választmány ülése határozatképesnek minősült.

A választmány tagjai egyhangúan elfogadták jegyzőkönyvvezetőnek Vincze Enikőt, jegyzőkönyv-hitelesítő személyeknek pedig dr. Lakatos Mónika és Kovács László tagokat.

**Napirendi pontok**

1. Megnyitó, résztvevők köszöntése, napirend elfogadása
2. Beszámoló a XXXV. Vándorgyűlésről
3. Beszámoló a szakosztályok és területi csoportok tisztújításáról
4. Az MMT részvétele a Földtudományos Forgatagon
5. 90 éves az MMT – jubileumi ünnepségsorozat előkészületei
6. Az év végi Közgyűlés előkészítése – időpont, napirend
7. Az MMT év végéig szóló munkaterve
8. Tagfelvétel
9. Egyebek
10. Zárszó

1. Az ülés megnyitása és a napirend elfogadása

Dunkel Zoltán megnyitóbeszédében köszöntötte az ülésen résztvevő tagokat, melyet követően a választmány ülése egyhangúan elfogadta az előzetesen meghirdetett napirendi pontokat.

2. Beszámoló a XXXV. Vándorgyűlésről

A Magyar Meteorológiai Társaság Vándorgyűlésének 2014-ben a keszthelyi Pannon Egyetem adott otthont. A rendkívül sikeres rendezvény részleteiről a Társaság főtitkára, Németh Ákos beszélt bővebben. A beszámolót a választmány egyhangúan elfogadta.

3. Beszámoló a szakosztályok és területi csoportok tisztújításáról

A Társaság szakosztályainak és területi csoportjainak tisztújításai rendben lezajlottak az elmúlt időszakban. A tisztújítás részleteiről, új tisztségviselőkről Németh Ákos számolt be a választmány tagjainak. A beszámolót a választmány kérdés nélkül, egyhangúan elfogadta.

4. Az MMT részvétele a Földtudományos Forgatagon

A november 8-9. között megrendezésre kerülő Földtudományos Forgatagon első alkalommal veszünk részt. A többi kiállítóhoz hasonlóan az MMT is egy 2x1m-es asztalt kap, poszterekkel, játékokkal és műszerekkel készülünk. A rendezvény részleteiről Németh Ákos tartott rövid beszámolót.

* Weidinger Tamás felajánlotta az ELTE Meteorológiai Tanszékének segítségét a következőkben:
	+ poszter a meteorológus-képzésről;
	+ A4 méretű szórólapok;
	+ Fuess-szélmérő bemutatási lehetősége;
	+ hallgatók bevonása (standolás).
* Kovács László felajánlotta a MH GEOSZ segítségét a rendezvénnyel kapcsolatban.
	+ ismeretterjesztő poszterek.

Az MMT kiállítóhelyének szűkössége miatt a Társasághoz szorosan kapcsolódó témakörökben fogunk posztereket kihelyezni.

Jelmondatra is szükség van, a választmány megszavazta Bihari Zita ötletét: „A meteorológia légies földtudomány”.

5. 90 éves az MMT – jubileumi ünnepségsorozat előkészületei

Németh Ákos ismertette a terveket, majd a választmány tagjaival közösen az alábbi elképzeléseket fogalmaztuk meg.

* sajtónyilvános jubileumi ünnepség (Németh Ákos, Dunkel Zoltán);
	+ „90 éves az MMT” címmel január 25. körüli ülés, legfeljebb 3-4 db előadással;
	+ az esemény nyitott a sajtó számára.
	+ A választmány elfogadta a tervet.
* egyenként ellátogathatnánk az egyes területi csoportok városaiba (Németh Ákos);
	+ a választmány egyhangúan megszavazta, hogy minden területi csoport tartson külön konferenciát az MMT 90 éves jubileumának jegyében
	+ a budapesti csoportok részvétele erősen ajánlott.
* Légkör tematikus és/vagy különszám;
	+ a választmány egyhangúan támogatja a kezdeményezést;
	+ hogy tematikus, vagy különszám fog-e megvalósulni, az az elkészült munkák mennyiségét tekintve lesz eldönthető.
	+ Elképzelések:
		- nagyon részletes cikkek, vagy külön Légkör szám az MMT elmúlt 90 évéről, 3-4 oldal / szakosztály terjedelemben. Két szakosztály kifejezetten vállalta a feladatot: Agro- és Biometeorológiai Szakosztály, illetve Nap- és Szélenergia Szakosztály.
		- lehetnének ezen kívül interjúk a tiszteleti tagokkal, illetve van egy éppen 90 éves tagunk is (Dunkel Zoltán);
		- az interjúkra társtudományok képviselőit is fel lehetne kérni (Antal Emánuel);
		- vándorgyűlések kivonata, MMT múltja, területi szervek működését bemutató írás (Antal Emánuel);
		- külön a vándorgyűlésekről is kiadhatnánk egy részletezettebb különszámot (Antal Emánuel);
		- MMT elnökök életrajzai;
	+ az anyaggyűjtéshez hasznos lehet átnézni az MMT alapító okiratát is tartalmazó gyűjteményt, amit Pusztainé Magdi állított össze korábban (Radics Kornélia);
	+ az anyagok leadásának végső határideje: 2015. február 28.
* az MH GEOSZ 2015. novemberi konferenciájának mottója az MMT 90 éves jubileumáról is szólhatna (Kovács László);
* a nagy évfolyamok jövőre lesz 60 éve, hogy végeztek, sírok megkoszorúzása is lehet egy esemény (Weidinger Tamás);
* szórólap az MMT-ről (Kovács László);
* a 2015. márciusi Világnapon legyen hangsúlyosabb az MMT;
	+ a WMO-szlogen és a 90 éves az MMT szlogen is megjelenne.
* gyermek rajzverseny;
	+ ENSZ: „2015 a fény éve” szlogen témakörben indítjuk a rajzpályázatot (Radics Kornélia);
	+ a korosztályt tekintve több véleményt megfontolt a választmány, végül szavazással döntött. A célközönség az óvodás korú gyerekek;
	+ a pályázatot a januári jubileumi ünnepségen hirdetjük meg;
	+ a díjkiosztó a Met. Világnapi rendezvényen lesz.
* május 28-án orvosmeteorológiai konferencia lesz, melyen az MMT 90 éves jubileumának hírét terjeszthetjük (Németh Ákos);

6. év végi záró Közgyűlés

Az évzáró Közgyűlés időpontja 2014. december 11. csütörtök, 14:00.

7. Az MMT év végéig szóló munkaterve

8. tagfelvétel

Vincze Enikő ismertette az új tagjelölteket. 8 fő kíván belépni az MMT tagjai közé. A jelölteket a választmány elfogadta, egyhangúan taggá nyilvánította.

9. egyebek

Németh Ákos ismertette az elmúlt időszak jogi eseményeit (a bíróság elfogadta az alapszabály módosítását), majd említést tett a pár héten belül megrendezésre kerülő konferenciákról.

 Németh Ákos beszámolt arról is, hogy az MMT jelentkezett a 2018-as EMS konferencia megrendezésére, melynek helyszínéül Debrecen szolgálhatna. A titkárság reagált a pályázatra, a döntés 2015 januárjában fog megszületni.

Végezetül Dunkel Zoltán beszámolt a jogi tagjainkról és az általuk nyújtott támogatásból megvalósítható tervekről.

Budapest, 2014. november 6.

|  |  |  |
| --- | --- | --- |
|  |  |  |
| Dunkel Zoltán dr.elnök |  | Vincze Enikőjegyzőkönyvvezető |
|  |  |  |
| dr. Lakatos Mónikajegyzőkönyv-hitelesítő |  | Kovács Lászlójegyzőkönyv-hitelesítő |

Melléklet: jelenlévők névsora